****

**ОБЩИНА СЕВЛИЕВО**

**ОБЯВЛЕНИЕ**

На основание чл. 14 ал. 1 и ал. 2 от Наредбата за провеждане на конкурсите и подбора при мобилност на държавните служители (НПКПМДСл) и Заповед № 1060/26.10.2022 г. на Кмета на Община Севлиево, във връзка с чл. 10 и чл. 10а, ал .2 от Закона за държавния служител и чл. 4 ал. 1 и чл. 13 ал. 1 от (НПКПМДС),

**ОБЯВЯВА КОНКУРС**

**За длъжността Главен експерт „Опазване на околната среда“** в отдел „Транспорт и екология“ в Общинска администрация – Севлиево.

1. **Минималните изисквания за заемане на длъжността са:**

* образование: висше;
* минимална образователно-квалификационна степен: бакалавър;
* професионален опит: 2 (две) години или ІV младши ранг

1. **Допълнителните изисквания за длъжността са:**

* висше образование в областта на екологията и опазване на околната среда;
* компютърна грамотност: работа с продуктите на MS Office /Word,  Excel/, Internet;
* компетентности, свързани с познаване и прилагане на нормативни актове, регламентиращи дейността на общинска администрация и дейността в областта на екологията и опазването на околната среда.

1. **Начинът на провеждане на конкурса е:**

**-** решаване на писмен тест;

**-** интервю.

1. **Необходимите документи за участие в конкурса са:**

* Заявление за участие в конкурс – по образец /Приложение № 3 към чл. 17, ал. 2 от Наредбата за провеждане на конкурсите за държавни служители (НПКПМДСл);
* Копие от документ за придобита образователно-квалификационна степен;
* Копие от документи, удостоверяващи продължителността на изискуемия професионален опит или притежаването на IV младши ранг като държавен служител;
* Декларация от лицето (по образец), че е пълнолетен български гражданин, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема длъжността;
* Документ за самоличност – необходим само за идентификация.

Подаването на заявлението и приложенията към него се извършва лично от всеки кандидат или чрез пълномощник.

1. **Документите по** **т.4** да се подават в деловодството на “Център за административно обслужване” в общинска администрация Севлиево в **срок** до **08.11.2022 г.,** включително, всеки работен ден **от 8.30 часа до 17.00 часа.** Подаването на документи може да се осъществи и по електронен път на адрес : [**sevlievo@sevlievo.bg**](mailto:sevlievo@sevlievo.bg), като заявлението и декларацията следва да бъдат подписани от кандидата с електронен подпис.Списъци или други съобщенията във връзка с конкурса ще се обявяват в Информационния център на общината – **табло за обяви и съобщения, както и в сайта на община Севлиево.**
2. **Описание на длъжността:**

Изготвя или участва в изготвянето на програми, стратегии и планове за устойчиво развитие по отношение на околната среда. Контролира опазването на околната среда и следи за екологичното състояние на територията на общината. Въвежда и ръководи изпълнението на ефективна система за управление на отпадъците чрез интегриран мениджмънт. Упражнява редовен контрол по опазването на чистотата и зелените площи. Извършва обстоятелствени проверки, при установяване на закононарушения съставя актове съгласно ЗАНН и др. Подпомага дейността на отдела, с цел повишаване на неговата ефективност.

1. **Минимален размер на основната заплата определена за длъжността: 720,00 лв.**

(Индивидуалният размер на заплатата ще бъде определен при назначаването съгласно чл. 67, ал. 4 от Закона за държавния служител, чл. 8 и 9 от Наредбата за заплатите на служителите в държавната администрация).

1. Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при

кандидатстване за работа в държавната администрация при постигнати равни крайни резултати от проведената процедура (чл.14, ал.4 от НПКПМДСл).

Образци на заявление за участие в конкурса и декларация по чл. 17, ал. 3, т. 1 от НПКПМДСл могат да се изтеглят от следния Интернет адрес: [**www.sevlievo.bg**](http://www.sevlievo.bg)

**Д-Р ИВАН ИВАНОВ**

*Кмет на Община Севлиево*